hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
A köszvényesek erre figyeljenek nyáron | Cédrus Patika
A köszvény egy nagyon fájdalmas és meglepően gyakori betegség, amely anyagcsere eredetű, így egyáltalán nem mindegy, milyen étrendet folytat az érintett. A nyaralások során például számos ételre nemet kell mondaniuk a betegeknek, hogy ne legyenek rosszul.
Miért alakul ki a köszvény?
A köszvény egy gyulladással járó betegség, amely akkor jön létre, ha a vérben felszaporodik a húgysav, majd annak kristályai kicsapódnak és lerakódnak az ízületi tokot belülről bélelő hártyában. Ennek következményeként alakul ki a gyulladás, főként a nagylábujjakban, a kezekben, a lábfejekben, a térdekben és a könyökben. A köszvény tehát anyagcsere és immunológiai eredetű, de nem autoimmun betegség. Főként a középkorúakat és az idősebbeket érinti.
Tiltólistás ételek és italok
A probléma gyökere tehát a húgysav, amit a purintartalmú élelmiszerek, italok fogyasztásakor állít elő a szervezet. Vannak olyan magas purintartalmú élelmiszerek, amelyek képesek belobbantani egy köszvényes rohamot. Ezek közé tartozik a nyáron igen népszerű sör és a magas cukor-, valamint fruktóztartalmú üdítők. Ezeken kívül az alábbiakra is ajánlott nemet mondani:
alkohol (a sör mellett főként a magas alkohol- és cukortartalmú likőrök)
pulykahús, vörös húsok és belsőségek, amelyek gazdagok a telített zsírsavakban (például a máj és a vese)
tenger gyümölcsei (rákfélék, szardínia, tonhal, makréla, polipok)
vaj és a magas zsírtartalmú öntetek (dresszingek)
Mit kell enni a roham elkerülése érdekében?
A köszvényeseknek tulajdonképpen egy élethosszig tartó egészséges életmódot kell kialakítani, ami hozzájárul a rohamok elkerüléséhez. Ez elsősorban a zöldségek, teljes kiőrlésű pékáruk, diófélék, magvak és alacsony zsírtartalmú tejtermékek fogyasztását jelenti. Egy ilyen étrend ráadásul a szív-érrendszeri betegségek kialakulásának kockázatát is redukálja. Figyelni kell a bőséges folyadékbevitelre is, naponta legalább 8 pohár víz fogyasztása ajánlott. Javasolt továbbá az alábbiakat is beépíteni az étrendbe:
alacsony cukortartalmú gyümölcsök (például málna, egres, alma)
növényi olajok (például olíva, napraforgó, repce)
napi 500-1000 milligramm C-vitamin
néhány kocka étcsokoládé és egészséges desszertek (például gyümölcsszorbet)
Az orvosi segítség is elengedhetetlen
Elsősorban egy alapos kivizsgálás keretében meg kell győződni arról, hogy valóban köszvényről, és nem például reumatid artritiszről van-e szó. Annak is utána kell járni, nem áll-e valamilyen genetikai eltérés (például enzimhiányok), fokozott sejtciklus (tumorok) vagy anyagcserezavar (elhízás, veseelégtelenség, dehidráció) a köszvény kialakulása mögött. “Ha megszületik a diagnózis, elsősorban az életmódra kell felhívni a beteg figyelmét, de feladatunk a gyulladás és a fájdalom csökkentése is, különös tekintettel a nagy fájdalommal járó rohamokra. Életmóddal és megfelelő kezeléssel azonban a köszvény jó eséllyel kordában tartható” – emelte ki a szakember.
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign